Vo Bergen seit me jo, dass es 300 Tåg im Joor rågnet. Und obwohls am Morge no herrlichschts Wåtter gsi isch, het dr Himmel immer meh zuegmacht, je noecher as mer an Bergen ahnecho si. Es isch denn nur no e Frog vo dr Zyt gsi, bis die erschte Tropfe gfalle si und mir eus in d Rågeklamotte gstuerzt hei. Das Bergen die zweit groescht Stadt vo Norwåge isch, hei mer au muese erfahre. Vobi "erfahre" nid ganz s richtig Wort isch. Mir hei eus nåmlich grauehaft verfahre...  Naja, fascht puenklich zum ahpfiff hei mer denn au es Hostel und e Pub mit TV, Bier, Hamburger und Pommes gfunde. Es het sich guet ahgfuehlt, widr e Momånt in dr Zivilisation z si, choene z dusche, ime normale Bett z schlofe und d Chleider zum Wåsche bringe.